《小庭水植率尔成诗》
唐代·钱徽

泓然一缶水，下与㘭堂接。青菰八九枝，圆荷四五叶。

动摇香风至，顾盼野心惬。行可采芙蓉，长江讵云涉。

作者简介：（755—829）吴兴人，字蔚章。钱起子。德宗贞元初进士。宪宗元和中累官至中书舍人。穆宗长庆元年为礼部侍郎，主进士试，因不受段文昌、李绅请托，为文昌所劾，贬江州刺史。迁华州刺史。文宗即位，召拜尚书左丞。以吏部尚书致仕。